শিৱসাগৰঃ কৃষক নেতা অখিল গগৈৰ মুক্তিৰ দাবীত এতিয়া সৰ্বত্ৰে হৈছে প্ৰতিবাদ৷ আজি ছাত্ৰ মুক্তি সংগ্ৰাম সমিতিৰ শিৱসাগৰ নগৰ সমিতিয়েও কৃষক নেতা গৰাকীৰ মুক্তিৰ লগতে আন কেতবোৰ দাবীত প্ৰতিবাদ সাব্যস্ত কৰে৷ কৃষক নেতা অখিল গগৈক বিনাচৰ্তে মুক্তি প্ৰদানৰ লগতে আৰ এছ এছৰ মুক্ত অস্ত্ৰ প্ৰশিক্ষণ বে-আইনী ঘোষণা কৰা, খিলঞ্জীয়াৰ অস্তিত্বৰ বাবে বৃহৎ পুঁজিপতিক মাটিৰ পট্টা দিয়া বন্ধ কৰা, নাগৰিকত্ব সংশোধনী আইন বাতিলৰ দাবীত শিৱসাগৰ নগৰ সমিতিয়ে শিৱসাগৰৰ বাছ আস্থানৰ পৰা দল মুখ চাৰিআলি হৈ ব'ডিং ফিল্ডলৈ জোঁৰ সমদল কাৰ্যসূচী উলিয়ায়৷ শতাধিক প্ৰতিবাদকাৰীৰ প্ৰতিবাদী কণ্ঠত আজি শিৱসাগৰ আকাশ বতাহ উত্তাল হৈ পৰে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
শিৱসাগৰত ছাত্ৰ মুক্তি সংগ্ৰাম সমিতিৰ জোঁৰ সমদল